
Pars  historica. 


Vocabulum  ro vog  iam  apud  Galenum  in  eor  quem  con- 
scripsit 7i6Qi  /uvoov  y.ivrjoswt;  libello  invenitur,  ubi  musculorum 
intentionem  voluntario  animi  impulsu  nervisque  effectam  si- 
gnificat, cum  manus  porrecta  motus  Ionicus  adpelletur.  Atque 
illam  intentionem  motum  quidem  significari  voluit,  quod  magna 
eam  singularum  contractionum  musculorum  quam  extensorum 
tam  flexorum  celerrime  sese  excipientium  serie  praevalentibus 
musculis  extensoriis  constare  suspicabatur.  Itaque  sphincte- 
rum vim  voluntariam  ratus  de  ea  re  copiosius  disseruit.  Ne- 
que igitur  mirum,  quod  Galeni  sententia  tamdiu  vulgata  om- 
nique  medicorum  gregi  probatissima  fuit.  Verum  huius  rei 
cognitionem  multo  meliorem  in  medium  protulisse  nostra  de- 
mum aetate  Slahlio*)  imprimis  contigit,  quippe  qui  reiecta  Ga- 
leni doctrina  motum  fortuitum  vel  motum  earum  corporis 
partium  subintelligeret,  quarum  musculos  inquisitio  microsco- 
pica  postea  organicos  esse  demonstravit  Eam  autem  Stahlii 
opinionem  omnes  eius  dicipulos  qui  numero  permulti  fuerunt 
secutos  esse  videmus,  usque  dum  Hallerus  novam  rationem 
eandemque  a Stahliana  satis  ab  horrentem  produxit.  Quattuor 
enim  contractilit  alis  musculorum  genera  distinxit,  quorum 
primum  elasticitatem  vulgarem  vel  „vim  cotractilem  in  univer- 
sum“  adpellavit,  quam  musculi  cum  omnibus  aliis  texturis  or- 
ganicis communem  haberent  quaeque  ex  contractionem  expansi- 
onem secula  constaret.  Deinde  eonlractililatem  fibrae  anima- 
lis morluaew  proposuit,  quae  in  textura  cum  viva  tum  mor- 

*)  Elementa  physiologica  corporis  humani.  Lausannae  1762.  toin.  IV. 

tua,  siquidem  humida  mansit,  observatur  et  in  retracta  extrema 
musculi  persecti  parte  cognosci  potest. 

Qua  observatione  inisus  Hallerus  alias  quasdam  res 
unde  exorirentur  explicare  ausus  est,  licet  hoc  tempore  nulli 
medicorum  dubium  sit,  quin  sola  vi  elastica  efficiantur. 

Tertium  contractilitatis  genus  „vim  contractilem  musculis 
insitam  et  propriam"  nominavit.  Sub  qua  significatione  vim 
quandam  intelligi  voluit,  quae  in  ipsis  musculis  inesset  ipsis— 
que  solis  impertiri  deberet  et  in  qua  vis  atque  auctoritas  ner- 
vorum omnino  nulla  esset.  Itaque  cum  peculiare  eam  et  pro-  1 
prium  musculi  signum  esse  existimaret,  irritabilitatis  nomine 
quoque  adpellavit.  Iam  vero  cum  alia  tum  aequalem  antage-  i 
nistarum  intentionem  persectoque  allero  alterius  contractio- 
nem in  hoc  loco  posuit;  praeterea  etiam  sphincterum  vim  at- 
que efficacitatem  ex  sola  hac  vi  pendere  affirmavit.  Neque 
vero  nullius  momenti  esse  videatur,  quod  Hallerus  eam  vim 
in  musculis  continuo  praesentem  et  valentem  esse  profiteba- 
tur. Itaque  satis  conspicuum  est  Hallerum  perpetuam  quidem 
musculorum  vim  atque  efficacitatem  admisisse  , sed  eam  ipsis 
musculis  insitam  (arbitratum  esse)  neque  continua  quadam  vi 
de  nervorum  centris  profecta  exoriri  arbitratum  esse. 

Quartum  denique  musculorum  contractilitatis  genus  Hal- 
lerus „vim  quandam  nervosam^  produxit,  quae  pariter  muscu- 
lis propria  vita  amissa  et  ipsa  desineret.  Verum  tamen  eoi 
a ceteris  differt,  quod  eius  efficacitas  continua  non  erat,  quod- 
que ex  nervorum  centris  coorta  per  nervos  ad  ipsos  muscu- 
los transibat  neque  voluntate  diutius  permanebat,  ita  ut  amis- 
sa vita  interceptaque  voluntatis  vi  et  ipsi  musculi  languesce- 
rent. Perfacile  igitur  inde  concludi  potest  Hallerum  de  con- 
tractione continua  eademque  a nervorum  centris  proficiscente 
omnino  non  cogitasse,  Quapropter  ut  ea  quae  Hallerus  do 
hac  re  senserit  paucis  comprehendamus:  continuam  quidem 
musculorum  intentionem  concessit,  neque  tamen  eam  ex  ner- 
vis pendere  dirigique  voluit.  Verum  tamen  Halleri  opinio  es 
scriptoribus  rccentioris  temporis  ea  praecipue  aliena  est,  quoc 

suam  ipsius  quam  accepit  intentionem  non  ex  sola  vi  natu- 
rali vel  physica , sed  vitali  i.  e.  vi  contractili  musculis  insita 
sc.  propria  proficisci  contendebat. 

Deinde  vero,  ut  Hallerus  , ita  quoque  Bichat*)  muscu- 
lorum intentionem  quidem  perpetuam  eandemque  a nervis  pror- 
sus solutam  ac  liberam  proposuit,  nihilo  tamen  setius  ad  so- 
las vires  physicas  eam  esse  referendam  existimavit.  Prae- 
eunte  Hallero  ipse  quoque  quattuor  contractilitatis  genera  di- 
stinxit, ac  primum  quidem  quam  vocabat  „contractilite  ani- 
male“,  id  est  facultatem  contrahendi  se  prout  libet.  Alterum 
contractilitatis  genus,  cui  nomen  „contractilite  organique“  im- 
posuit, in  ipsis  musculis  inesse  neque  tamen  ex  voluntate  pen- 
dere dicebat.  In  quo  genere  eodem  modo  duas  contractili- 
tatis rationes  distinxit,  quarum  altera  „contractilite  organique 
sensible"  vocata  motum  perspicue  cognoscendum  praebet,  si- 
cuti  in  corde,  visceribus,  vesica  urinaria,  al.;  altera  „contra- 
ctilile  organique  insensible“  ou  „tonicite“  nominata  in  parti- 
bus quarum  motus  pro  ipsorum  natura  atque  condicione  tar- 
diores vel  minores  apparent,  itaque  in  ductibus  glandularum, 
in  vasis  lymphaticis,  al.  Tertium  contractilitatis  genus  a Bi- 
ehato  „contractilite  par  defaul  d’extension  ou  contractilile  de 
tissu“  adpellatam  eandem  exercere  vim  affirmavit,  quam  ela- 
isticilati  tribuimus.  Putat  enim  omnes  texturas  organicas  per- 
ipetua  quadam  contentione  affectas  esse,  quippe  quarum  mu- 
sculi vitales  antagonistis  suis,  vasa  ea  quam  continere  soleant 
materia,  alia  aliis,  extendantur.  Remota  deinde  intentionis 
icaussa  illas  partes  et  ipsas  contrahi,  ut  exempli  gratia  per- 
secta musculo  utraque  sectionis  pars  retraheretur  articulatio- 
nesque discisso  antagonista  inflecterentur. 

Quae  igitur  contractilite  de  tissu  in  ipsa  texturarum  na- 
tura atque  configuratione  nisa  etiam  in  mortuo  corpore  quam- 
idiu  texturae  integritas  servatur  et  ipsa  integra  permanere 


*)  Uecherches  physiologiques  sur  Ia  vie  et  Ia  mort.  Paris  IbOo. 
Pag.  97  seqq. 

solei.  Itaque  Bichati  tonicite  non  idem  est  quod  nos  tonum 
vocamus,  quandoquidem  hac  notione  contractilite  de  tissu, 
quam  modo  fusius  descripsimus  significari  assolet. 

lam  vero  ea,  quae  medici  nostrae  aetatis  sub  hoc  no- 
mine intelligunt,  toni  significatione  primus  loannes  MUIlerus*) 
descripsit  notionemque  accuratius  definivit.  Ipse  quidem  vir 
doctissimus  tonum  (sc.  tonum  organicum)  arteriarum  minorum 
eam  vocare  solet  vim,  qua  accedente  frigore  arteriae  minores 
contrahuntur,  dum  de  musculorum  natura  ea  est  sententia,  ut 
etiam  quietos  eos  nervorum  vi  atque  impulsu  perpetuo  affici 
sentiat. 

Cuius  rei  veluti  exempla  cum  alia  tum  faciei  imprimis 
et  linguae  distorsionem  alterius  lateris  paralysi  effectam  spon- 
tanam  musculorum  contractionem  ex  dissectis  vel  debilitatis- 
antagonistis  profectam,  musculos  resectos  eosque  recedentes, 
denudatos  musculos  leviter  intremiscentes,  denique  perpetuam 
sphincterum  contractionem  in  medium  protulit. 

Verum  enimvero  hanc  sententiam  de  intentione  muscu- 
lorum perpetuo  ex  medulla  spinali  proficiscente,  cui  mox  si- 
gnificatio toni  imposita  fuit,  primus  Marshall  Hali**),  Anglus 
inquisitionibus  diligenter  institutis  explanandam  et  confirman- 
dam suscepit.  Nempe  quae  de  contractione  sphincterum  nun  i 
ex  medulla  spinali  proficisceretur  experientia  tentavit,  apuo 
omnes  pervulgatiora  sunt,  quam  quae  hoc  loco  referam.  E. 
tamen  praeterea  in  duobus  cuniculis,  quorum  utrique  capu  i 
dissectum,  alteri  insuper  acuto  instrumento  medulla  spinalia 
deleta  erat  , omnes  alterius  partes  extremas  languidas  ess^ 
observavit,  dum  contra  in  altero  firmitas  quaedam  atque  elaq 
sticitas  remansit,  atque  ita  quidem  ut  discrimen  inter  eos  per 
quam  conspicuum  evaderet. 


*)  Lehrbuch  der  Physiologie.  1.  Auli.  Coblenz  1R37.  Tom.  1. 
tom.  II,  39 — 40;  tom.  III,  79 — 82. 

' ')  Marshall  Hali:  Uebcr  die  Krankheitcu  u.  Stbrungen  des  Nerven 
systems,  A.  d.  Engl.  von  .1.  Behrend.  Leipzig  1842,  p.  387. 

Ceterum  etiam  musculi  testudinis  medulla  spinali  ex  ca- 
nali spinali  rernota  prorsus  languidi  apparebant  omnemque 
resistendi  facultatem  amiserant.  Sphincteris  forma  commutata, 
neque  dum  ipse  contractus,  immo  laxus,  languidus,  dependens 
comparuit;  cauda  languidissima  noniam  movebatur  licet  irri- 
t taretur. 

Quibus  experimentis  inisus  Hali  coniectabat  tonum  re- 
flexionisque motum  ex  sola  medulla  spinali  tamquam  unico 
eorum  ac  vero  fonte  proficisci. 

Deinde  Henle*),  ut  doctrinam  de  tono  excoleret  per- 
| fectioremque  redderet,  illa  significatione  continuam  quoque 
omnium  nervorum  actionem  ex  grisea  medullae  spinalis  et 
! cerebri  substantia  pendentem  comprehendit.  At  quam  rem 
' comprobandam  praeter  alia  exempla  iam  diu  satis  vulgata 
etiam  maxillam  inferiorem  post  tertium  ramum  nervi  quinti 
persectum  mirum  quantum  dependentem,  Miilleroque  prae- 
gresso distorsionem  oris  paralysi  nervi  facialis  effectam  nec 
i non  languorem  sphincterum  ex  debilitata  medulla  spinali  enata 
in  medium  produxit.  Observationes  vero  et  experimenta  quae 
quidem  Henle  attulit  omnino  nulla  sunt. 

Iam  vero  Eduardus  Weberus **)  primus  fuit,  qui  reiectis 
! sententiis  de  tono  musculorum  adhuc  traditis  omnia  quae  ad 
id  temporis  tono  adscripta  essent  sola  intentione  quadam  ela- 
stica fieri  docuit.  Namque  experimentis  in  cuniculo  factis  de- 
monstravit musculos  exempli  gratia  musculum  cruris  persectum 
discisso  antea  nervo  Ischiadico,  ita  ut  coniunctio  cum  me- 
dulla spinali  intercepta  esset,  pariler  decuriari  solere,  ac  si 
nervus  Isciadicus  non  persecaretur.  Eam  vero  rem  Weberus 
inde  exoriri  arbitratus  est,  quod  musculi  ne  otiosi  quidem 
longitudinem  naturalem  haberent,  immo  vero  supra  mensuram 
extenderuntur. 

*)  Allgemeine  Anatomie.  pag.  593,  720,  277.  Rationelle  Pathologie. 
tom.  I p.  110,  115,  119. 

**)  cf.  R.  Wagner:  Handw&rterbuch  der  Physiologie  tom.  III.  pars  II. 
sub  voce:  Muskelbewegung. 

Neque  tamen  par  est  non  commemorare  Virchovium*), 
ut  qui  nomine  toni  rem  prorsns  aliam  et  a ceteris  quas  su- 
pra descripsimus  longe  diversissimam  significaverit.  Ea  enim 
signilicatione  intentionem  illam  denotari  voluit,  quae  ex  co- 
haesione  atomorum  partis  cuiuslibet  profecta  permaneret,  ne- 
que ex  concitatione  vel  irritatione  nata  paullisper  tantum 
perduraret.  Itaque  ea  cohaesio  pro  aequabili  et  apta  partium 
compositione,  nimirum  ex  ratione  nutriendi  pendente,  aut 
augetur  aut  comminuitur.  Quae  nutriendi  ratio  ubi  salubris 
corporique  accommodata  est,  tonum  progignit,  sin  vero  im- 
peditur vel  depravatur  atonia  exoritur.  Verum  tamen  apertum 
est  Virchovium  rem  ita  significare  plane  pathologicam  ean- 
demque  ab  ea  quam  nobis  describendam  proposuimus  longe 
alienissimam. 

Inquisitiones  a Webero  ad  nostram  usque  aetatem  in- 
stitutae prorsus  nullae  sunt,  cum  medici  pro  suo  quisque 
arbitrio  alleriutri  tantum  opinioni  accedere  solerent. 


Pars  critica. 

lam  vero  postremis  tandem  annis  Heidenhainius  **)  eam 
controversiam  tanto  opere  antea  ventilatam  retractare  et  ad 
calcem  quandam  perducere  conatus  est.  Itaque  experimentis  > 
magna  diligentia  factis  hanc  sibi  ingrediendam  esse  viam  ac 
rationem  arbitrabatur.  Si  enim  verum  est  unumquemque  ma- 
sculum perpetua  ac  moderata  nervi  motorii  concitatione  secun- 
dum doctrinam  de  tono  propositam  continuo  proficiscente  con- 
tinenter incitari  atque  ad  agendum  impelli:  statim  interrupta 
musculorum  medullaeque  spinalis  coniunctione  et  haec  ipsai 
actio  desinat  necessc  est.  Nervis  motoriis  deinde  persectis; 
musculi  contractio  quantum  quidem  ex  medulla  spinali  depen- 
det extemplo  intermittitur  eiusque  intentio  , quae  cum  filasti— 

*)  Archiv  fur  pathol.  Anatomie.  toni.  VI,  p.  139. 

**)  Hcidcnhain:  Physiologischc  Sludien.  Berlin  1850. 


II 


citate  physica  tum  concitatione  tonica  elfecta  erat , sublatis 
iliis  caussis  comminuitur.  Quam  intentionis  immutationem,  si 
quae  nervos  persectos  secutura  esset,  ut  accuratius  cognoscere 
posset,  hanc  sibi  experiundi  rationem  excogitavit.  Servato 
«enim  nervo  motorio  libereque  praeparato  cum  musculus  ani- 
iinalis  a fine  inferiore  usque  ad  insertionem  superiorem  absol- 
vitur idemque  animal  ita  collocatur,  ut  musculus  expeditus  ad 
perpendiculum  dependeat:  musculus  suspenso  ex  inferiore 
parte  pondere  statim  extenditur.  Quae  extentio  tum  demum 
maximum  statum  assecuta  erit,  cum  intentio  musculi  ad  pon- 
inieris  magnitudinem  prorsus  respondebit.  Quod  cum  accidit 
ovis  extendens  vel  pondus,  et  vires  reluctantes  vel  elasticitas 
^ac  tonus  pari  momento  librantur;  sin  vero  contractio  tonica 
i nusculi  resectis  nervis  motoriis  deletur,  et  ipsae  vires  quam 
bontrahentes  tam  extendentes  aequales  esse  desinunt  ita  ut 
I nusculi  expandantur.  Deficiente  tono  nervorum  persectio  ad 
i nusculurn  aut  decurtandum  aut  extendendum  vim  habebit  omni- 
10  nullam,  cum  musculus  statim  ab  initio  iam  pondere  su- 
spenso edeo  extendatur,  ut  intentio  eius  elastica  pondus  ipsum 
ororsus  exaequet.  Verum  tamen  praetermittendum  non  erit, 

| quod  extentio  musculi  qui  pondere  suspenso  e vestigio  quidem 
id  certam  tantum  magnitudinem  extenditur,  postea  vero  vi 
•dastica  celeritate  magis  magisque  imminuta  amplius  atque 
jrontinuo  expanditur. 

Itaque  nisi  statim  post  perseetionem  musculi  extentio 
repentina  satisque  magna  exoriatur,  tonum  extare  omnino  ne- 
candum erit. 

Sed  longum  est  omnes  quas  Heidenhainius  instituit  in- 
quisitiones atque  experimenta  proferre,  illud  tantum  moneamus, 
jua  ratione  quoque  artificio  usus  musculi  extentionem  accu- 
?atius  observaverit.  Namque  rana  vel  cuniculo  ita  alligato, 
it  movere  se  non  posset,  ad  inferiorem  musculi  observandi 
'artem  bacillum  chalybeium  idemque  ad  perpendiculum  depen- 
dens affixit.  Quod  bacillum  ex  inferiore  parte  pondus  tenebat, 
rum  in  parte  media  parva  scala  inargentata  et  ad  millimetra 

distributa  cochleis  astricta  erat.  Deinde  in  certo  scalae  insi- 
gnatae  puncto  filum  libratum  telescopii  impositum  a scala  ipsa 
aliquantum  distabat.  Quotiens  igitur  musculi  collocatio  com- 
mulabatur,  totiens  etiam  aliud  scalae  ita  distributae  signum 
in  cruce  filis  effecta  (Fadenkreuz)  apparebat.  Ceterum  scala 
ita  constructa  erat,  ut  quinque  divisionis  signa  unum  millime- 
trum  adaequarent.  Vibrationes  perpendiculares  bacilli  scalam 
sustinentis  convulsionibus  musculi  effectae  apparatu  quodam 
instructo  devitatae  sunt. 

Itaque  extentiones  musculi  quas  Heidenhainius  persectis 
nervis  observavit  tales  erant,  ut  iure  concludi  posse  arbitra- 
retur: tonum  musculorum  animalium  ex  nervis  pendentem 
omnino  non  constare. 

Postea  observationes  Auerbachii  *)  etWundtii**)  eadem 
ratione  eademque  fere  via  institutae  coniecturam  ab  isto  pro- 
positam affirmarunt.  Neque  igitur  mirandum  quod  ex  eo  inde 
tempore  omnis  medicorum  grex  tonum  musculorum  animalium, 
non  extare  pro  explorato  habebant. 

Nec  tamen  ita  multo  post  Heidenhainius  ***)  inquisitionibus, 
de  sphincterum  tono  institutis  ad  eventum  pervenit  illi  plane:^ 
contrarium  atque  repugnantem,  cum  postremo  sibi  persuadere! 
tonum  sphincteris  vesicae  urinariae  quidem  negari  non  posse.. 
Itaque  haud  mirum  erat,  quod  eventus  adeo  diversus  studium 
huius  rei  disquirendae  accuraliusque  cognoscendae  medicorum 
animos  denuo  occupavit.  Quapropter  ex  ipsa  rei  natura  se- 
quebatur, ut  de  ratione  ac  via  inquisitionum , quibus  tonus 
musculorum  animalium  de  medio  quodammodo  sublatus  esselu 
num  satis  idonea  luisset  diligentissime  disceptaretur. 


*J  Jahresberichl  der  schlesischcn  Gesellscbaft  tur  vatcrlandische  Kullt 
tur.  1856. 

**)  Die  Lehre  von  der  Muskelbewegung  von  W.  Wundt.  Braunschvveil 
1858.  j>.  44. 

***)  cf.  Versuche  iiber  den  Tonus  des  Blasenschliessmuskels  v.  It.  Hei* 
denhain  u.  A.  Colberg.  Midler’s  Archiv.  1858  p.  437. 

Quod  negotium  nuperrime  demum  P.  Q.  Brondgeestius  *) 
suscepit.  Existimabat  enim  ea  inquirendi  via  quam  ingressi 
essent  viri  illi  doctissimi  commutationem  ullam,  qualem  ex 
Heidenhainii  sententia  nervi  persectione  fieri  necesse  fuisset, 
pro  certo  eognosci  non  posse,  quoniam  impedimentis  quibus- 
dam musculi  natura  atque  condicio  perfacile  mutari  posset,  ita 
ut  dilucide  internosci  nequiret,  quomodo  quandove  nervi  vis 
et  efficacitas  desineret.  Cuius  rei  exemplum  veri  simillimum 
maximeque  memorabile  musculum  pondere  extractum  protulit, 
quia  inde  contractionem,  quae  tono  adscribi  soleret,  maximam 
partem  tolli  posse  suspicaretur.  Alteram  deinde  caussam  cur 
tonus  musculorum  extensoriorum  cognosci  non  potuisset  nervi 
persectionem  habuit,  ut  quae  nervum  haud  mediocriter  irri- 
taret. Itaque  optimo  iure  Brondgeestius : „Eodem  fere  momento, 
inquit,  quo  quis  irritationem  continuam  nec  tamen  magnam, 
scilicet  tonum  a medulla  spinali  proficiscentem,  intermitti  opi- 
natur, denuo  novam  irritationem  nervi  multoque  vehementio- 
rem  excitamus,  unde  contractionem  haud  exiguam  exoriri 
musculorumque  naturam  admodum  mutari  perspicuum  est;  et 
tamen  de  ea  ipsa  commutatione,  quae  adhuc  secundarium  modo 
locum  obtinet  atque  prae  ceteris  longe  recedit  diiudicare  in 
animo  est.“ 

Tertium  praeterea  impedimentum  inquisitionum  Heiden- 
hainii et  Wundtii  eo  constare  arbitrabatur , quod  natura  mu- 
sculi post  nervum  discissum  nequaquam  esset  eadem,  quae  in 
musculo  "nervo  adhuc  coniuncto  observaretur;  id  quod  valde 
dolendum  esset,  cum  recte  comparari  nequirent. 

Quae  porro  ad  res  singulas  inquisitionibusque  Heiden- 
hainianis  proprias  pertinent,  musculum  quo  ille  usus  est  neu- 
tiquam  satis  aptum  ratus  est,  quippe  qui  musculnm  semi- 
membranosum et  adductorem  magnum  (Cuvier)  adhibuisset, 
quamquam  eum  imprimis  nisi  longinquiore  praeparatione  se- 


*)  Onderzoekingen  over  den  tonus  der  willekeurige  spieren , door 
P.  Q.  Brondgeest.  Utrecht  1860. 

parari  non  posse  in  aperto  esset.  Adhuc  accedere  quod  fieri 
non  posset,  quin  hi  musculi  nisi  fibris  quibusdam  discissis  a 
corpore  satis  apte  separarentur.  Neque  porro  difficultatem 
absolvendi  hos  musculos  eo  superari , quod  fibrae  eorum  pa- 
ribus intervallis  inter  se  distarent.  Ceterum  apprirne  vitupe- 
ravit, quod  acetabulum  pelvis  animalium  acu  e transverso 
perfodiri  soleret,  veluti  rem  proposito  minus  accommodatam. 
Quamquam  enim  superior  musculi  pars  satis  confirmaretur,  ni- 
hilo tamen  setius  facultatem  certe  cognoscendi  mirum  quantum 
imminui.  Denique  ea  fuit  sententia,  ut  usus  arteriarum  cruris 
fascia  substingendarum , denudatione  musculorum , exarticula- 
tione femoris,  resectione  cruris,  exarticulatione  alterius  lateris 
nihil  effici  sentiret,  nisi  ut  tota  ranae  condicio  atque  natura 
multo  ineptior  evaderet,  quam  unde  coniecturae  recte  facien- 
dae adhuc  locus  esset.  Quae  cum  ita  essent  fugere  quetn- 
quam  nequiret  argumenta  ex  illis  observationibus  petita  per- 
quam esse  infirma.  Itaque  incommodis  illis  quantum  quidem 
fieri  potest  evitatis  repetitisque  Heidenhainii  experimentis 
Brondgeestius  recte  sibi  sperare  videbatur  rem  ita  comparatam 
optime  esse  processuram  experimentaque  Heidenhainiana  supe- 
raturam. Reiecto  igitur  musculo  semimembranoso  et  addu- 
ctore magno,  quo  Heidenhainius  usus  erat,  musculum  gastro- 
cnemium adhibuit,  ulpote  quem  facillime  et  sine  magno  san- 
guinis profluvio  resolvere  liceret.  Neque  deinde  quidquanu 
negotii  erat  superiorem  musculi  cohaerentis  partem  nimirum 
os  femoris  adeo  confirmare  ut  moveri  amplius  non  posset 
simulque  satis  conservatus  esset.  Exarticulatione  prorsus  se 
abstinuit  itemque  providit  ne  musculus  nimio  pondere  suspenso» 
supra  modum  oneraretur.  Attamen  maximum  Heidenhainii  in- 
commodum nempe  persectionem  nervi  et  ipse  Brondgeestius; 
vitare  nesciebat.  Quae  cum  ita  sint  mirum  videri  non  potest 
quod  experimenta,  licet  summa  adhibita  esset  cura  atque  pru- 
dentia, tamen  in  irritum  caderent  In  eo  quod  primum  egit 
experimento  musculus  pro  I empore  quidem  prolongatus  est, 
paullatim  autem  ad  pristinam  longitudinem  legitimumque  statum 

rediit.  Altero  deinde  quod  instituit  experimento  musculus  post 
nervi  persestionem  contractus  est,  mox  vero  eandem  longitu- 
dinem assumpsit,  quam  antea  habuit.  Omnino  igitur  musculum 
nervo  persecto  in  perpetuum  expandi  in  his  quidem  duobus 
experimentis  observatum  non  est.  In  tertio  tantum  experi- 
mento musculus  continuo  quamquam  paullum  modo  extractus 
apparuit;  nec  tamen  Brondgeestius  huius  extractionis  mensu- 
ram professus  est.  Praeterea  eodem  modo  quo  duo  illa  priora 
quadraginta  tria  experimenta  eadem  ratione  ac  cura  exacta 
n irritum  ceciderunt.  Quapropter  Brondgeestius:  nNec  tamen 
<oar  est  ex  illis  experimentis  de  extante  tono  musculorum 
yios  contecturam  facere“ 

Itaque  cum  spes  adeo  eum  fefellisset,  aliam  sibi  excogi- 
avit  rationem , quae  magna  ex  parte  Heidenhainianae  con 
jiimillima  maximorum  illius  incommodorum  expers  esset.  Pro- 
j»terea  nihil  sibi  prius  faciendum  esse  ratus  quam  ut  curaret, 
ite  statim  post  nervum  persectum  observationes  incipere  opus 
rsset  simulque  difficultas  observandi  musculos  cum  medulla 
{pinali  adhuc  coniunctos  superaretur:  ranam  medulla  spinali 
trope  medullam  oblongatam  itemque  nervo  Ischiadico  alterius 
Uteris  post  aliquod  tempus  persecto  suspendit. 

Neque  ita  multo  post  cum  naturam  utriusque  cruris  at- 
ue  condicionem  compararet,  perspicua  inter  ea  diversitas  ap- 
iruit.  Alterum  enim  crus  , cuius  nervum  antea  dissecuerat, 
nguidum  dependebat,  dum  in  altero  omnium  adhuc  articula- 
onum  inflexione  quadam  comparente  iure  meritoque  maiorem 
Tusculorum  contractionem  suspicari  licebat.  Qua  re  inisus 
rondgeestius  haec  fere  verba  facit:  „Si  musculi  omni  vi  at- 
le  efficacitate  prorsus  carerent,  crura  sui  ponderis  vi  ex- 
ederentur languideque  dependerent  et  , prout  configuratio 
Iticulationum  permitteret,  rectae  lineae  appropinquarent  ne- 
>:sse  esset.  “ 

Verum  tamen  collocationem  crurum  ab  ea  plus  minusve 
scedere  in  aperto  est;  ac  primum  quidem  extentionem  ela- 
«cam  eandemque  unicuique  musculo  vitali  propriam,  quoad 

servata  origine  ac  cohaesione  de  loco  suo  legitimo  non  re- 
motus est.  Praeterea  collocationem  crurum  tum  dissimileim 
esse  oportet,  cum  musculi  contractione  quadam  ex  medullae 
spinalis  efficacitate  nata  afficiantur,  id  quod  doctrina  de  tono 
proposuit. 

Quodsi  igitur  collocationem  utriusque  cruris  persecto  al-  ( 
terius  tantum  nervo  comparamus,  facile  diiudicare  possumus 
num  nervus  donec  musculum  cum  medulla  spinali  coniungit 
ad  ipsius  musculi  naturam  atque  condicionem  vim  quandam 
exerceat.  Quo  posito  atque  concesso  collocationem  crurum 
perquam  inter  sese  differre  oportebit,  cum  contra  si  medull: 
spinalis  continuam  quandam  vim  in  musculos  non  haberet 
post  nervum  persectum  nec  condicio  musculorum  neque  cru 
rum  collocatio  inter  se  discederet.  Iam  vero  inquirendi  ra 
tionem  quam  Brondgeestius  instituit  liance  habes: 

Postquam  medullam  spinalem  prope  medullam  oblongatan 

teri 


quae  plerumque  in  sedentaria  collocatione  conquiescebam 
Quo  facto  in  utroque  latere  nervum  Ischiadicum  denudav-^ 
ranisque  filo  bombycino  ex  naribus  suspensis  nervum  Ischi&L 
dicum  alterius  lateris,  plerumque  dexleri,  persecuit.  DeincI, 
vero  uterque  nervus  musculis  denuo  obtegebatur.  Nonnun  i 

■IlliSS 

quam  accidit,  ut  in  nervo  alterius  lateris,  qui  involatus  mani 
serat,  etiam  post  aliquod  tempus  contractiones  compareren 
quarum  vis  postea  quoque  aliquamdiu  cerni  poterat;  alioqu 
ranas  per  aliquod  horas  ita  observare  licebat.  Initio  quide 
enormitates  quaedam  conspiciebantur,  mox  tamen  crura  ce* 
tam  firmamque  collocationem  assumpserant.  Semihora  circit.i 
praeterlapsa  omnia  observavit  signa,  ex  quibus  tonum  musci 
constare  apparuit.  Namque  in  ranis  quarum  nervus  Ischii 
dicus  dexteri  lateris  persectus  erat , sinistrum  crus  dext 
magis  inflexum  videbatur,  adeo  ut  linea  praesertim  qua  intt 
rius  femoris  latus  determinaretur,  dextero  crure  multo  aequi 
evaderet,  ex  quo  colligi  potest  crus  sinistrum  musculis  a pi-j 
ve  proficiscentibus  magis  fuisse  inflexum.  Praeterea  femur 


crus  sinistri  latoris  in  fossa  poplitea  angulum  effecerunt  minus 
obtusum,  quam  qui  in  dextero  latere  comparuit. 

Quae  res  eo  praecipue  effecta  est,  quod  crus  dexteri 
lateris  minus  inflexum  erat.  Item  utriusque  pedis  collocatio 
admodum  diversa  erat,  cum  articulatio  pedis  sinistri  dextero 
pede  magis  inflexa  compareret.  Postremo  digiti  pedis  dexteri 
ltius  dependebant.  Eadem  vero  signa  a se  observata  profi- 
tebatur, cum  nervum  Ischiadicum  sinistri  lateris  persecuisset. 

Yerum  enim  vero  Brondgeestius  duas  quoque  ranas 
comparavit,  quarum  alteri  utrumque  nervum  Ischiadicum  disse- 
cuerat, alteram  contra  prorsus  integram  habuerat;  nimirum 
ut  in  ceteris  observationibus  ita  tum  quoque  medulla  spinalis 
rersecta  fuerat.  Quod  experimentum  modo  commemoratum 
Bquidem  prorsus  inutilem  esse  contenderim,  quoniam  satis  per- 
spicuum est  necessario  iam  diversorum  animalium  collocatio- 
iern  crurum  etiamsi  nervus  Ischiadicus  integer  manserit,  valde 
sse  diversam.  Iam  quam  Brondgeestius  praescripserat  ratione 
terum  ac  saepius  retractavi  omnesque  eius  observationes  com- 
•robatas  cognovi.  Nihilo  tamen  setius  non  infitiandum  erit 
inus  ea  aucloritatis  habere,  quam  quae  omnem  ne  hac  re 
ubilationem  depellere  possint,  cum  multae  eaeque  gravissimae 
, aussae  extent,  cur  forsitan  in  illis  rebus  certissime  dinoscen- 
is  erratum  sit. 

Brondgeestius  signa  quae  persecto  alterius  lateris  nervo 
schiadico  observavit,  hunc  fere  in  modum  explicare  conalus 
ist:  „Habilus  alterius  cruris  eo  imprimis  ab  altero  abhorret, 
«liod  articulationes  eius  pedis  cuius  nervus  discissus  non  est, 
cit’  agis  inflexae  apparent.  Enimvero  articulationum  condicio 
k solis  musculis  pendet,  quibus  submotis  articulationes  liga- 
mentis tantummodo  alligatae  pondere  suo  ad  perpendiculum 
$ ire  dependerent.  Cum  vero  musculi  longitudine  atque  in- 
rtione  admodum  inter  sese  differant  , cumque  praeterea  Ii- 
tmenta  varie  excurrant,  non  fieri  potest,  quin  ad  eollocatio- 
'm  articulationum  plurimum  valeant.  Itaque  inflexio  crurum 
inae  suspensae  ex  solis  musculis  proficiscitur.  Quaecumque 

igitur  crurum  configurationem,  cohaesionem,  naturam  immu- 
tant, de  necessario  etiam  articulationum  condicionem  crurum- 
que collocationem  mutabunt.  Iam  vero  crura  collocatione  at- 
que habitu  suo  valde  inter  se  differunt.  Quodsi  suspicari  li- 
cet musculos  utriusque  cruris  consi millimos  eodemque  modo 
esse  affixos:  veluti  caussa  illius  discriminis  vis  quaedam  at- 
que efficacitas  admittenda  erit,  qua  legitima  musculorum  na- 
tura vel  configuratio  commutatur.  Supra  iam  docuimus  ela- 
sticitatem  naturalemque  crurum  gravitatem  haud  mediocrem 
in  musculos  utriusque  cruris  exercere  vim;  itaque  ambo  crura 
paribus  viribus  affecta  eandem  habere  magnitudinem  necesse 
erit.  Verum  ex  condicione  articulationum  perspici  potest  mu- 
sculos alterius  cruris,  cuius  nervus  integer  cum  medulla  spi- 
nali adhuc  cohaereat,  contractione  esse  affectos;  aliam  insuper 
vim  praeter  efficacitatem  nervorum  centrorum  admittere  nullo 
pacto  licebit.  Itaque  haud  quaquam  errabimus,  si  ei  contra- 
ctionem illam  adscribendam  esse  putamus.  Quae  contractio 
sublata  demum  nervorum  centrorum  efficacitate  et  ipsa  tolli- 
tur ita  ut  continua  habenda  sit.  Quapropter  tonum  musculo- 
rum animalium  extare  negari  nequit.  “ 

Atqui  hoc  loco  imprimis  illud  monendum  videatur,  in- 
flexionem crurum,  quae  persecta  medulla  spinali  in  ranis  su- 
spensis observatur,  neutiquam  eo  effici,  quod  musculi  flexori! 
prae  musculis  exlensoriis  praeponderent:  res  quam  et  ipse  i 
Brondgeestius  concessit,  cum  pag.  70.  sic  fere  disserat:  „Utl 

aliquo  saltem  modo  aucta  pedum  inflexio  exlante  tono  perspic 
posset,  supra  iam  monuimus  musculos  flexorios  multo  esso 
validiores  quam  extensorios.  Nec  tamen  infitiandum  est  pro- 
priam huius  rei  caussam  cur  inflexio  non  extractio  oriatun 
aeque  esse  adhuc  ignotam , atque  illud  unde  eveniat  ut  in 
rana  slrichnino  absumpta  non  inflexio  sed  tetanus  observetur., 
Neque  tamen  alienum  fuisset,  si  hoc  loco  rem  propriorepn 
sententiae  vero  quam  proposuit  utique  contrariam  longequi 
alienissimam  attulisset  scilicet  irritationem  nervi  Ischiadici  semi 
per  extentionem,  nunquam  inflexionem  sequi  solere. 


Itaque  et  ipse  concessit  pro  rei  natura  extentionem,  non 
inflexionem  esse  exspectandam,  caussamque  cur  inflexio  fleret 
prorsus  sibi  esse  ignotam.  Inexpertum  igitur  habuisse  videa- 
tur ex  superiore  medullae  spinalis  parte  si  quae  irritaretur 
inflexionem,  ex  inferiore  contra  extentionem  proficisci. 

Qua  re  praemissa  nemo  mirabitur,  quod  Brondgeestius 
persecta  superiore  medullae  spinalis  parte  itaque  vehementis- 
sime irritata  perspicuam  crurum  inflexionem  observaverit.  Ce- 
terum ea  quae  hanc  irritationem  secuta  sunt  etiam  Brondgee- 
stius observavit  observalaque  expressit,  licet  qualia  quove 
modo  exorta  essent,  plane  eum  effugeret.  Dicit  enim  pag.  60: 
|.„Rana  cui  medulla  spinalis  infra  medullam  oblongatam  perse- 
Lcta  erat,  cum  aliquamdiu  manus  ab  ea  abstinebatur,  plerumque 
Lconsedit.“  Solet  autem  rana  collocationem  sedentariam  ita 
iiassumere , ut  pedes  posteriores  vehementer  inflectat.  Quod 
pvero  inflexio  illa  non  solum  statiin  ex  persecta  superiore  me- 
dullae spinalis  parte  exoriatur,  verum  etiam  postea  in  rana 
Lsuspensa  aliquamdiu  permanere  soleat:  partem  quidem  inde 
Llleri  liquet,  quod  vulnere  hiscente  eodemque  persectione  co- 
orto medulla  spinalis  denudata  perpetuo  aere  irritetur.  Quod 
jporro  in  eo  latere,  cuius  nervus  Ischiadicus  persecatur,  in- 
llexio  aucta  mox  evanescat  itaque  collocatio  utriusque  cruris 
uliena  evadat,  illud  soli  nervi  persectioni  adseribendum  esse 
npparet,  cum  irritatio  aere  in  superiore  medullae  spinalis  parte 
affecta  ad  musculos  pedis  nondum  perducatur. 

Attamen  perpetua  efficacitas  illius  irritationis  in  medulla 
«pinali  aere  factae  una  tantum,  ut  supra  iam  commemoravimus, 
ii  aussa  censenda  est,  cur  crus  incolume  tamdiu  tantoque  opere 
inflectatur.  Namque  inquisitiones  si  quae  accuratius  agantur 
pias  praeterea  huius  rei  caussas  easque  gravissimas  extare  ad 
| quidum  efficiunt.  Saepenumero  enim  iteratis  experimentis 
jt rondgeestianis  mihi  contigit,  ut  rana  quietissime  pendente 
|dscrimen  inter  collocata  crura  paullatim  comminuere  quin 
4 iam  hora  praeterlapsa  prorsus  fere  evanuisse  observarem. 
Ibi  vero  rana  crus  inviolatum  deinde  attraxit,  diversa  collo- 

catio  utriusque  cruris  denuo  aliquamdiu  conspicue  apparebat; 
crus  attractum  initio  celerrime,  postea  vero  tardissime  ac  sen- 
sim delabi  solebat.  Facile  igitur  inde  perspici  poterat  con- 
tractionem repentinam  reliquisse  vim  quandam,  qua  differentia 
crurum  collocatorum  efficeretur.  Verum  tamen  ea  vis  qualis 
sit  si  quaeritur,  ad  eam  rem  referenda  esse  videatur,  quam  nos 
vim  elasticam  (elaslische  Nachwirkung)  vocare  consuevimus. 
Quae  quidem  vis  elastica  eo  constat,  quod  unusquisque  mu- 
sculus pondere  suspenso  e vestigio  ad  certam  tantum  longitu- 
dinem procedit,  paullatim  vero  magis  magisque  extenditur.  In 
ea  autem  caussa  quam  nos  tractamus  pro  toto  crure  universa 
vis  et  gravitas,  pro  femore  praeterea  pondus  cruris  et  pedis 
pondus  expandens  habendum  erit.  Quo  pondere  crus  paulla- 
tim detrahitur,  ita  ut  alterius  longitudinem  quod  statim  ab 
initio  iam  sublata  irritationis  vi  a persecta  medulla  spinali 
proficiscente  minus  inflexum  appareat,  postremum  prorsus  fere 
exaequet.  Tum  vero  contractione  musculorum  repentina  ve- 
hementeque  coorta  crus  admodum  inflectitur.  Qua  contractione 
intermissa  crus  relabi  nccesse  est;  neque  tamen  e vestigio  in 
pristinam  collocationem  redit,  immo  pondus  suum  naturale  ini- 
tio tantum  ad  certum  usque  locum  subito  repenteque  id 
detrahere  solet,  unde  postea  paullatim  altius  delabitur.  Cum 
autem  contractiones  illae  nonnumquam  iterantur,  cruri  locus 
non  datur  axaequandi  denique  alterius  cruris  magnitudinem, 
ita  ut  discrimen  collocationis  plus  minusve  perspicuum  con- 
tinuo observare  liceat.  Neque  porro  praetermittendum  erit 
musculorum  atomos  post  contractionem  nondum  eodem  quo* 
antea  momento  librari,  ulpote  quae  tardissime  tantum  ad  pri- 
stinum statum  redire  soleat.  Cum  enim  musculus  convulsione 
affectus  est,  pristinam  suam  atque  legitimam  longitudinem  par 
pondere  suspenso  multo  celerius  assequitur,  quam  tum  cunr 
antea  tetanus  excitatus  est. 

Etenim  in  experimentis  a me  institutis  sernper  fere  mihi 
accidit,  ut  crus  integrum  voluntariis  attractionibus  nonnum- 
quam affectum  observarem,  quibus  deficientibus  etiam  deseri 

men  collocationis  crurum  interiecta  hora  vel  hora  et  semihora 
prorsus  fere  evanuerat.  Verum  tamen  tum  quoque  pristinam 
collocationis  diversitatem  sine  negotiis  statim  eo  revocare  po- 
teram, ut  compresso  digito  motum  reflexivum  excitarem.  Ita- 
que optimo  iure  contendere  mihi  videar  auctam  cruris  infle- 
xionem diu  adhuc  post  persectionem  conspicuam  ubi  nervus 
Ischiadicus  non  sit  discissus  rnaximam  partem  efficacitati  ela- 
sticae reique  modo  commemoratae  esse  tribuendam.  Ad  eam 
rem  confirmandam  hocce  habes  experimentum  directum:  In  ra- 
na ex  naso  suspensa  utrumque  musculum  gastrocnemium  prope 
originem  interdumve  ad  insertionem  inferiorem  persecui  per- 
sectumque  ex  tota  sua  longitudine  ad  originem  usque  libere 
praeparavi.  Quo  facto  persectoque  insuper  nervo  Ischiadico 
utriusque  lateris  finem  periphericum  nervi  alterius  plerumque 
dexteri  lateris  admota  mediocri  vi  electrica  irritabatur.  Qua 
re  pes  et  crus  vehementissime  extendebantur , eoque  magis 
quia  antagonistam  musculorum  extensoriorum  hoc  loco  collo- 
catorum discisso  musculo  gastrocnemio  persecueram.  Atque 
profecto  illud  experimentum  a me  institutum  optime  atque  per- 
suadendum accommodatissime  evenit.  Nam  cum  pes  et  crus 
alterius  lateris  languidissime  dependerent , in  altero  quod  irri- 
Itaveram  latere  praeterlapsa  etiam  semihora  magna  cruris  et 
pedis  extentio  conspicua  erat.  Crus  et  femur  directam  lineam, 
quin  etiam  interdum  angelum  extrorsum  apertum  effecerunt. 
IDigiti  pedis  quantum  quidem  prae  pelle  ad  natandum  utili  lieri 
poterat  distendebantur,  simulque  pollex  ad  crus  ita  collocalus 
ierat,  ut  angelus  acutus  compareret. 

Etenim  praetermisso  tempore  plus  minusve  longo  cum 
*:)es  paullatim  delapsus  esset,  fine  peripherico  nervi  Ischiadici 
I lenuo  irritato  eandem  aliquamdiu  rem  conspicere  licebat  Ita- 
que in  eo  experimento  ubi  persecto  utroque  nervo  Ischiadico 
i onum  admittere  omnino  non  licuit,  eadem  fere  signa  obser- 

t/avi,  quibus  inisus  Brondgeeslius  toni  existcntiam  comprobare 
:onatus  erat. 

Iam  vero  vehementem  inflexionem  pedum  statim  ex 

persecta  medulla  spinali  exortam  a sola  medullae  spinalis 
irritatione  proficisci  magnainque  cruris  inflexionem  postea  diu 
adhuc  conspicuam  in  eo  latere  cuius  nervus  integer  man- 
serit partim  fortasse  continuae  medullae  spinalis  irritationi  in 
loco  persectionis  aere  accedente  effectae,  maximam  vero  par- 
tem efficacitati  elasticae  (elastische  Nachwirkung)  auctoritati- 
que illi  ex  musculis  tetanice  contractis  profectae  esse  tribu- 
endam iam  supra  fusius  demonstratum  est.  Itaque  haud  diffi- 
cile contendere  ausim  ratiocinationes  Brondgeestii  inde  petitas 
omnino  esse  infirmas  ac  dubias,  immo  plane  falsas.  Etenim 
cum  demonstravissemus  alias  quasdam  exstare  caussas  easque: 
certissimas,  unde  res  ab  illo  observatas  proficisci  liqueret: 
omnes  conclusiones  Brondgeestii  in  irritum  cadant  necesse 
est,  quoniam  eo  tantum  toni  existentiam  acciperet , quod  illa 
signa  quomodo  aliter  explicari  possent  omnino  eum  fugit. 

Itaque  perspicuum  est  experimentis  quidem  a Brond- 
geestio  institutis  tonum  musculorum  animalium  extare  haud 
quaquam  esse  comprobatum. 

Iam  vero  cum  postrema  quoque  experimenta  de  tonu 
instituta  probari  nequeant,  immo  prorsus  ad  irritum  ceciderint1 
baud  alienum  a re  esse  videatur,  hoc  loco,  priusquam  nostra? 
de  ea  re  inquisitiones  afferamus,  sententias  medicorum  a« 
nostram  usque  aetatem  prolatas  quam  comprobantes  tam  reiil 
cientes  denuo  brevi  enumerare.  Quaecunque  igitur  res  adhu 
pertinent,  earum  duae  partes  distinguendae  videantur,  qua* 
rum  altera  observationes  pathologicas  , altera  experiment  ’ 
complectitur.  Atque  prima  quidem  pars  distortiones  et  incur 
vationes  continet  quibus  tonus  defenditur  quaeque  in  paralysii  | 
bus  observari  solent.  Nec  tamen  temere  contra  opponitu  i 
deturbatam  quoque  nutriendi  facultatem,  quippe  quam  iactuir 
elaslicitatis  musculi  sequatur,  caussam  satis  idoneam  praeberi  ■ 
cur  exempli  gratia  ex  paralysi  alterius  lateris  distortio  later' 
sani  proficiscatur,  cum  musculi  debilitati  lateris  amissa  elasti 
citate  vim  quoque  antagonisticam  amittere  soleant.  Quod  deino  i 
altero  latere  paralysi  correpto  alterius  lateris  os  distorquetui 

res  quae  ad  comprobandam  toni  existentiam  plerumque  in 
medium  profertur:  illud  imprimis  monendum  est.  Namque  mu- 
sculi in  angelum  oris  sese  inserentes  dum  statu  legitimo  ver- 
santur ubi  moventur,  in  utroque  oris  angulo  ad  orbicularem 
oris  pares  vires  efficaces  apparent,  adeo  ut  orbicularis  oris 
in  utramque  partem  aequaliter  extendatur  amissaque  musculo- 
rum contractione  et  ipse  naturalem  formam  suam  atque  con- 
figurationem iterum  assumat  Debilitatis  vero  alterius  anguli 
musculis  statim  ex  prima  contractione  voluntaria  musculorum 
lateris  validi  totum  orbicularem  oris , quandoquidem  nusquam 
firme  insertus  sit,  ad  illud  latus  distorqueri  oportet,  dum  contra 
musculi  lateris  debilitati  extendantur.  Finita  deinde  contra- 
ctione cuin  musculi  lateris  debilitati  distortionem  voluntaria 
actione  profectam  tollere  nequeant,  non  mirum  est  quod  illa 
distortio  perpetua  evadit,  quoque  paralysis  diutius  permanet  eo 
magis  conspicua  apparet,  cum  musculi  paralysi  affecti  in  dies 
languidiores  extensioresque  fiant.  Itaque  satis  liquet  senten- 
tiae de  existente  tono  propositae  alteram  opponi  posse  pariter 
ius tam  atque  probabilem  neque  par  esse  ex  illis  signis  supra 
commemoratis  de  tono  extante  certam  facere  coniecturam. 

Nec  porro  defuerunt  qui  naturam  habitumque  sphincte- 
rum ad  comprobandam  actionem  continuam,  ex  medulla  spinali 
non  ex  voluntate  pendentem  itaque  tonicam  veluli  argumen- 
itum  proferrent,  aut  illa  signa  aliis  caussis  iisque  diversissimis 
i tribuerunt,  donec  ante  aliquot  tandem  annos  Heidenhainius 
experimentis  ad  liquidum  demonstravit  tonum  sphincterum  qui- 
dem vesicae  urinariae  omnino  esse  comprobandum.  Cui  sen- 
I tentiae  licet  argumentis  Heidenhainianis  quidem  in  medio  relictis 
eum  fide  accedamus,  non  tamen  aequum  est  inisos  nos  argu- 
ancntis  illis  tonum  musculorum  quoque  animalium  admittere, 
lam  vero  primum  omnium  experimenta  illa  commemoranda 
rideantur,  quae] a Marshall  Ilall  instituta  supra  iam  descripsimus. 
Nec  tamen  M.  Halii  sententia  exiliis  petita  cum  in  solo  oculorum 
3t  tactus  sensu  nitatur,  comprobanda  videatur.  Observationes 
deinde  a Webero  factis  eo  constabant,  ut  finibus  musculorum 

alterius  cruris  separatis  musculos  persecto  antea  nervo  Ischi- 
adic  pariter  retrahere  se  cognosceret,  ac  si  nervus  Ischia- 
dicus non  esset  discissus.  Verum  tamen  magnifestum  est  illud 
quod  inde  concludere  non  dubitaverit  admodum  abhorrere  a 
veri  similitudine.  Nimirum  caussam  retractionis  nihil  aliud 
esse  arbitrabatur,  quam  intentionem  elasticam,  unde  collegi 
licere  tonum  omnino  non  esse  admittendum. 

Quamquam  igitur  inquisitiones  Weberianae  ad  liquidum 
demonstrarent  signa  illa  maximam  partem  intentione  elastica 
fieri,  nihilo  tamen  setius  eam  intentionem  tamquam  solam  eo- 
rum caussam  non  probaverunt.  Quod  si  probare  voluisset 
accuratissime  efficere  debuit  musculos  eius  lateris,  in  quo  ner- 
vus persectus  esset,  aeque  longe  ac  vehementer  recedere, 
atque  in  altera  parte , quae  nervi  integritatem  servavisset. 
Neque  tamen,  cum  argumentum  illud  non  attulerit,  experi- 
menta ab  eo  exacta  quidquam  momenti,  habere  debent. 

Item  experimenta  Heidenhainii  ex  quibus  tonum  musculorum 
animalium  non  extare  suspicatus  est,  ut  supra  iam  fusius  do- 
cuimus, propter  magna  eorum  incommoda  quibus  concomitata 
erant  probabilitatis  speciem  prae  se  ferunt  prorsus  nullam. 

Quod  denique  ad  inquisitiones  Brondgeesti  pertinet,  antea 
iam  demonstravimus  signa  quae  observavisset  valde  perperam, 
illum  esse  interpretatum,  ita  ut  coniectura  de  tono  musculorum 
animalium  inde  petita  comprobari  nequeat. 

Pars  experimentalis. 

Enimvero  extra  omnem  positum  est  dubitationem,  qui» 
optimam  inquisitionum  rationem  primus  Heidenhainius  sibi  ex- 
cogitaverit. Quae  cum  ita  sint  nihil  nobis  antiquius  facien- 
dum putavimus,  quam  ut  ad  inquisitiones  prospere  exagendas 
viam  ab  illo  praescriptam  et  ipsi  ingrederemur.  Nam  cum 
tonus  extat  i.  e.  cum  musculus  excitatione  nervi  motorii  con- 
tinua atque  mediocriter  contrahitur,  ea  contractio  intermissa 
musculorum  excitatione  a medulla  spinali  proficiscente  statinr 
et  ipsa  intermittitur.  Quae  deinde  intermissio  continuae  mu- 

sculi  contractionis  optime  tum  observari  potest,  cum  musculus 
moderata  vi  adhibita  certam  quandam  extentionem  consecutus 
est.  Quo  lacto  musculus  intentione  alFecta  est,  quae  partim  a 
vi  illa  extendente,  parlim  a duabus  viribus  huic  prorsus  con- 
trariis scilicet  elastici tate  ac  tono  proficiscitur.  Eae  autem 
vires  pari  momento  librantur.  Sublata  deinde  excitatione  a 
medulla  spinali  ad  musculum  perpetuo  procedente  cum  tonus 
tollitur,  par  momentum  quo  vires  librantur  slatitn  submoveri 
necesse  est,  quandoquidem  una  vi  sublata  vim  alterius  partis 
prae  elasticitate  multum  praevalere  in  aperto  est.  Neque  vero 
mirum  quod  musculus  latius  extenditur  atque  adeo  quidem,  ut 
elasticitas  et  vis  illa  extendens  denuo  pari  librentur  momento. 
Itaque  tono  revera  extante  de  necessario  sequitur,  ut  si  con- 
junctio medullae  spinalis  cum  musculo  aliquo  mediocriter  ex- 
tenso repente  intercipiatur,  pristinam  quoque  musculi  extenti- 
onem e vestigio  increscere  oporteat.  Quapropter  experimentum 
hac  via  accuratissime  institutum,  si  revera  intermissa  medullae 
spinalis  et  musculi  coniunctione  repentinum  musculi  incremen- 
tum conspicitur,  tonum  extare  ad  liquidum  demonstrabit;  sin 
vero  extentio  musculi  non  observatur,  vel  ubi  illa  intermissio 
nullam  omnino  ad  musculum  exercet  vim:  tum  demum  optimo 
iure  inde  concludi  posse  crediderim,  doctrinam  de  tono  mu- 
sculorum animalium  prorsus  esse  reiciendam.  Incommoda 
quibus  ratio  inquirendi  Heidenhainiana  alfecta  erat,  id  effece- 
runt, ut  quamquam  omnino  laudanda  est,  nihilo  tamen  minus 
experimenta  instabiliora  evenissent,  quam  quibus  quaestio  de 
tono  extante  proposita  extra  dubitationem  poneretur:  id  quod 
.supra  fusius  exposuimus.  Maximum  vero  quo  laborant  detri- 
mentum nos  quidem  inde  proficisci  contenderimus  quod  via 
ac  ratio,  qua  efficacitas  a medulla  spinali  ad  musculum  pro- 
gressa intermittitur,  a re  longe  alienissima  putanda  est.  Ete- 
nim cum  ipsa  nervorum  persectione  irritationem  quandam  fieri 
necesse  sit,  nullo  modo  mirandum  videtur,  quod  statirn  post 
jpersectionem  vis  ex  intermissa  alia  irrilatione  eademque  plane 
iinfirmiore  enata  observari  nequit,  quippe  quae  irrilatione  nova 

multoque  validiore  obtegatur  atque  tollatur.  Quae  igitur  ex- 
perimenta ut  ad  rem  stricte  decernendam  auctoritatis  aliquid 
habeant,  id  imprimis  agendum  erit,  ut  interruptio  efficacitatis 
illius  ea  sit,  quam  nervorum  irritatio  ne  minima  quidem  se- 
quatur. 

Cuius  rei  laus  ad  calcem  perductae  soli  Pfliigero,  pro- 
fessori amplissimo,  debet,  qui  insigni  comitate  atque  benevo- 
lentia cum  alias  me  adiuverit  tum  in  his  praecipue  inquisi- 
tionibus attentum  me  reddiderit:  si  validus  fluor  electricus 
idemque  escendens  per  nervum  traducatur  partem  anodo  ad- 
iaoentem  irritatione  affici  solere  prorsus  prostrata,  qua  re  usos 
omnino  nos  cohibere  posse  , quominus  irritatio  ulla  a medulla 
spinali  ad  musculum  proficiscatur.  Quam  observationem  omnem 
prae  se  ferre  probabilitatis  speciem  ex  eo  inde  cognosci 
potest  quod  convulsio  quae  eodem  ipso  momento  quo  fluor 
electricus  concluditur  excitatur , amplius  nondum  apparet. 
Namque  si  admoto  fluore  electrico  minima  tantummodo  vis  a 
loco  irritato  ad  musculum  proficisceretur,  statim  in  musculo 
convulsio  apparere  oporteret : res  quam  adhibito  fluore  ele- 
ctrico eodemque  invalidiore  liquidissime  cognoscere  licet,  ubi 
irritabilitas  partium  anodo  adiacentium  nondum  prorsus  demissa 
apparet. 

Itaque  continuus  fluor  electricus  idemque  escendens  ner- 
vo ne  minime  quidem  irritato  interrumpendi  ductus  per  nervum 
effecti  ansam  nobis  praebet. 

Verum  enim  vero  cum  musculus  ita  absolvitur,  ut  supe- 
riore tantummodo  parte  affixus  sit  cumque  apparatu  in  inferiore 
parte  instructo  moderate  et  ad  libram  extenditur,  validiore 
fluore  electrico  per  nervum  antea  denudatum  sursum  perducto 
pro  certo  expectari  debet,  ut  tono  extante  eodem  momento* 
quo  fluor  electricus  claudatur,  i.  e.  quo  parte  nervi  interi 
anodum  et  musculum  iacente  ductus  irritationis  ex  qua  tonus» 
dependeat  extemplo  interrumpatur,  punctum  certum  idemque  in 
parte  musculi  inferiore  vel  potius  infra  musculum  in  apparatm 
extentioni  inserviente  designatum  a parte  musculi  removeatur.] 

Cum  vero  ea  musculi  extentio  ex  perducto  fluore  electrico 
valde  exigua  evadere  itaque  difficillime  internosci  posset,  ad 
eam  accuratius  observandam  microscopio  utebar,  cuius  ocula- 
rium scalam  micrometri  habuit.  Apparatus  extentionis  ex  fa- 
scia tertiam  digiti  partem  lata,  elastica,  tenuissima,  decemque 
digitos  longa  constabat.  Atque  elasticam  quidem  fasciam  ad- 
hibendam esse  censui , ut  in  loco  ad  libellam  aequo  promoveri 
posset,  cum  fascia  elasticitate  carens  intentione  paullulum 
modo  remissa  non  ad  libellam  se  movisset,  verum  pondere  suo 
aliquantulum  delapsa  esset,  dum  contra  fascia  elastica  etiamsi 
' intentio  desinat,  ipsa  paullulum  quidem  remittatur,  nihilo  tamen 
setuis  propter  elasticitatem  adeo  intenta  est,  ut  minime  veren- 
1 dum  sit , ne  pondere  suo  nimis  detrahatur.  In  media  fascia 
1 frustulum  satis  tenue  chartae  densatae  rhombique  figuram 
praebens  insertum  erat,  quod  in  medium  fenestra  incidebatur 
semidigitalis.  In  charta  densata  super  ipsa  fenestra  fragmen- 
tum vitri  impositum  est,  quod  scalam  micrometri  insignatum 
continuit.  Altera  fasciae  elasticae  pars  hamulo  ad  nervum 
musculi  affixa,  altera  cochlea  stativi  confirmata  erat.  Cum 
igitur  fascia  promoto  stativo  in  quo  infixa  erat  satis  intende- 
batur, microscopiam  ita  admotum  est,  ut  fascia  inter  obiecti- 
vum  et  eum  locum  in  quo  obiectum  imponi  solet,  interiaceret 
simulque  scala  micrometri  accuratissime  infra  obiectivum  quod 
vocant  collocata  esset.  Itaque  cum  linea  divisionis  in  scala 
fasciae  intentae  insignita  aliquantulum  modo  a certa  linea  di- 
visionis micrometri  scalae  exactissime  respondente  demoveba- 
tur, perfacillime  earum  declinatio  cognosci  poterat.  In  eo 
quod  rnicroscopium  continebat  micrometro  scala  quinque  mille- 
rnetra  longa  erat , quae  singula  maiore  divisionis  signo  in  di- 
midia millimetra  distinguebantur.  Unumquodque  deinde  dimi- 
dium minoribus  signis  in  quinque  partes  erat  divisum  ita  ut 
accuratissime  decima  millimetri  pars  internosci  posset.  Cum 
vero  singulae  illae  partes  decimam  millimetri  partem  valentes 
facillime  denuo  in  quinque  paries  dividi  possent,  aestimando 
haud  aegre  quinquagesimam  millimetri  partem  statuere  licuit. 

Ad  experimenta  exagenda  musculum  gastrocnemium  (Cu- 
vier)  adhibui.  Iam  vero  ut  superiorem  partem  constabiliorem 
immobilemque  redderem,  os  femoris  cochlea  stativi  affixi.  Quo 
facto  ne  ullo  modo  moveretur,  utrumqne  stativum,  pondere 
denarum  librarum  oneravi.  Praeterea  ad  excitandum  fluorem 
electricum  satis  validum  primum  tribus  postea  quatuor  usus 
sum  elementis  Grovianis.  Fluor  electricus  ut  plerumque  solet 
adhibito  catino  hydrargyro  vivo  repleto  et  concludebatur  et 
aperiebatur.  Hydrargyrum  vivum  quantum  quidem  fieri  pote- 
rat purum  erat , ita  ut  quaecunque  apparebat  membranula 
removeretur.  Pariter  etiam  eleclrodi  ante  unumquodque  ex- 
perimentum si  quo  oxydi  tabulato  obtectae  erant  diligentissime 
repurgabantur.  Omnino  igitur  omnia  removebantur,  quae  for- 
tasse impedimento  esse  poterant , quominus  ductus  in  loco 
clausionis  libere  existeret.  Experimentum  ipsum  tum  deni- 
que inceptum  est,  cum  ex  alia  rana  prius  adhibita  experimetum 
ceperam  rei  bene  processurae  persuasumque  mihi  habebam 
convulsiones  tantum  aperiundi  non  occludendi  existere.  Cete- 
rum nulla  mihi  experimenta  probabilia  videbantur,  nisi  quae  in 
primo  fluoris  electrici  ductu  per  recentem  nervum  acciperem. 
Denique  non  possum  quin  hoc  loco  moneam  etiam  postea  iterato 
fluoris  electrici  ductu  rem  eodem  evenisse  modo  atque  antea. 

Quibus  rebus  praemissis  haud  alienum  a re  videatur  ad 
singula  transire  quaecunque  in  experimentis  cxagendis  obser- 
vare mihi  licuerit. 

Itaque  ranam  quantam  conquirere  poteram  in  labellan 
clavis  affixi  atque  ita  quidem  ut  crus,  quo  ad  experimentuu 
uti  in  animo  esset,  libere  atque  impedite  iaceret.  Postquam 
deinde  in  medio  femore  nervus  Ischiadicus  denudatus  aculumque* 
forficis  crus  sub  eum  submissum  est  , servato  tantum  nervo 
Ischiadico  magnaque  arteria  uno  ictu  validiore  totum  femui 
persecui.  Tum  vero  inferiorem  musculorum  cruris  partem  us- 
que ad  eum  locum  quo  affixi  sunt  absolvi,  ita  ut  postremum 
excepta  inferiore  ossis  parte,  nervo  Ischiadico  magnaque  ar- 
teria totum  femur  resectum  esset.  Quo  lacto  musculus  gastro- 

cnemius  in  inferiore  parte  absolutus  usque  ad  superiorem  finem, 
ubi  cum  osse  femoris  cohaeret,  plane  separabatur.  Denique 
cum  crus  ad  articulationem  genn  resectum  erat,  totius  pedis 
I praeter  musculum  gastrocnemium  inferioremque  ossis  femoris 
partem  cum  illo  cohaerentem  et  totum  nervum  Ischiadicum 
quo  solo  ceterae  partes  cum  corpore  ranae  continebantur  nihil 
amplius  reliquum  erat.  Arteria  modo  integra  mansit,  modo 
persecabatur.  Quod  si  fiebat  priusquam  femur  amputaretur, 
supra  persectionis  locum  praeter  nervum  Ischiadicum  omnes 
ireliquae  partes  firmissime  fascia  substringebantur,  ita  ut  san- 
guinis profusio  exoriri  prorsus  nequiret.  Deinde  tabella  in 
qua  rana  imposita  erat  pondere  onerata  prope  alterum  stativum 
collocabatur  atque  ita  quideui  ut  femore  cochlea  stativi  com- 
presso nervus  Ischiadicus  a corpore  ranae  ad  musculum  gast- 
■ rocnemiurn  usque  deorsum  curvatus  dependeret,  neque  ullo 
ipacto  nimis  trahi  posset.  Pars  tendinea  musculi  gastrocnemii 
i Ihamulo  cum  fascia  elastica  coniungebatur  ipsaque  fascia  promoto 
• stativo,  ex  quo  finis  fasciae  a musculo  remotus  dependebat, 
i adeo  intendebatur,  ut  accuratissime  ad  libellam  excurreret, 
i iTum  vero  microscopium  ita  collocabatur,  ut  fascia  elastica  mi- 

i croscopio  prorsus  devitato  inter  obiectivum  et  eum  locum 
j.  intercederet,  in  quo  obiectum  imponi  solet  scalaque  micrometri 

ii  Fasciae  elasticae  infixi  accuratissime  infra  obiectivum  subsisteret, 
r Denique  microscopium  ita  comparatum  est,  ut  signum  divisi- 
onis scalae  in  apparatu  extentioni  inserviente  instructae  cum 

iii  signo  scalae  micrometri  microscopio  applicati  plane  congrueret, 
m [Quae  res  dum  conficiuntur  valde  provisum  erat  ne  nervus 
oi  schiadicus  siccesceret.  Deinde  nervus  in  electrodis  catenae 
i constantis  impositus  est;  eleclrodus  positiva  musculo  propior, 
,t  telectrodus  negativa  remotior  erat,  ita  ut  fluor  electricus  sur- 
jfisum  perduceretur.  Cum  vero  signis  divisionis  prorsus  quietis 

et  congruentibus  catena  electrica  dato  signo  claudebatur,  per 
imicroscopium  quietem  perfectissimam  observare  poteram , ita 
. ut  signa  divisionis  ne  quinquagesimam  quidem  millimetri  par- 
iem inter  sese  discederent.  Musculi  quibus  ad  experimenta 

utebar  cum  circiter  quinquaginta  millimetra  longi  essent , ne 
duo  milesimam  quingentesimam  quidem  pariem  increverunt. 

Eodem  autem  momento  quo  fluor  electricus  aperiebatur 
externum  divisionis  signum  repente  atque  circiter  decimam 
vel  quintam  millimetri  partem  a musculo  recessit,  irnrno  potius 
revera  ad  musculum  accessit,  mox  vero  in  pristinam  colloca- 
tionem suam  rediit.  Qui  motus  repentinus  inde  exoriebatur, 
quod  musculus  aperto  fluore  electrico  convulsione  allectus  est. 

Itaque  omnia  experimenta  quae  numero  decem  institui 
eodem  plane  modo  evenerunt  semperque  clausa  catena  per 
microscopium  quietem  observare  licebat  longa'  perfectissimam. 
Quapropter  cum  experimenta  liquidissime  demonstrarent  inter- 
rupto ductu  a medulla  spinali  ad  musculos  proficiscente  inten- 
tionem musculorum  nullo  pacto  commutari:  pro  ea  quam  su- 
pra proposuimus  ratione  de  necessario  concludendum  erit: 
tonum  musculorum  animalium  ex  nervis  pendentem  extare 
omnino  nullum. 

At  vero  aliquis  forte  contenderit  musculos  quibus  usus 
sim  noniam  sanguine  arteriarum  fuisse  repletos  ideoque  ratio- 
nem inquirendi  plane  perfectam  non  esse  putandam.  Cui  vi- 
tuperationi licet  non  prorsus  repudiari  debeat,  illud  tamen  ob- 
vertendum est,  quam  exigua  sit  efficacitas,  quam  sanguis  ar- 
teriarum ad  naturam  actionemque  musculorum  ranarum  exer- 
cere soleat,  quippe  qui  intercluso  arteriarum  sanguine  paul- 
latim  modo  agendi  facultatem  amittant.  Adhuc  accedit,  quoc 
ratio  inquirendi  tanta  fuit  subtilitate  ut  opprobrio  illi  multun 
auctoritatis  plane  non  sit  adtribuendum. 

Ioannes  Hubertns  Adolphus  Engels  naius  suin  Coloniae 
lanno  MDCCCXXXV1I  die  VI  mensis  Septembris  patre  Nicolao 
Iosepho , malre  Catharina  de  gente  Simons , quos  adhuc  su- 
Iperstites  pio  gratoque  animo  veneror.  Fidem  confiteor  catho- 
licam. Primis  litterarum  elementis  imbutum  gymnasio  catho- 
lico patriae  urbis  parentes  me  tradiderunt,  ubi  cum  tres  annos 
versatus  essem , gymnasium  Fridericiurn  Guilelmium  adii  et 
per  quinque  annos  frequentavi.  Inde  testimonio  maturitatis 
instructus  autumno  anni  LVII  h.  s.  hanc  almam  litterarum 
universitatem  petii.  Data  dextra  rectori  magnifico  Haelschnero 
civibus  acadeinicis  adscriptus  per  quinque  semestria  studiis  et 
philosophiae  et  medicinae  operam  dedi.  Inde  Wirceburgum 
ime  contuli,  sed  iain  uno  semestri  peracto  Bonnam  redii. 

Scholis  interfui  professorum  clarissimorum: 

Bamberger , G.  Bischof,  Bocclie?',  Busch,  van  Calker , 
Caspary,  Geigel , Helmholtz , Kilian  , Landolt , von  Lavalette , 
de  St.  George,  ron  Marcus , H.  Mulier,  Naumann,  Noeggerath, 
1 Pflueger  , Pluecker , Rinecker , rori  Scanzoui,  Schaaffhausen , 
'Scheerer,  M.  Schultze,  Springer,  Treriranus,  Troschel , C.  0. 
I Weber,  M.  1.  Weber. 

Quibus  viris  omnibus  summopere  de  me  meritis  gratias 
fago  quam  maximas  eorumque  semper  memoriam  grato  animo 
servabo. 


1.  Cirrhosis  hepatis , nisi  tumor  lienis  adest,  nunquam  certe 
dianosci  potest 

2 In  primis  tuberculoseos  stadiis  de  prognosi  non  est  de- 
sperandum. 

3.  Fieri  potest , ut  homo  etiam  pluribus  pelvis  fracturis 
affectus  ab  ambulando  non  impediatur. 

4.  Cellulae  cylindricae  tractus  intestinorum  non  sunt,  ut 
Bruecke  contendit,  infundibula  aperta. 

5.  Si  mater  infantem  nutrire  non  potest,  nutrice  deficiente? 
lac  caprinum  optimum  est  infantis  nutrimentum. 

6.  Medici  obstetricantis  esse  potest,  foetum  vivum  per - 
f orare . 

1.  Cirrhosis  hepatis , nisi  tumor  lienis  adest,  nunquam  certe 
dianosci  potest 

2 In  primis  tuberculoseos  stadiis  de  prognosi  non  est  de- 
sperandum. 

3.  Fieri  potest , ut  homo  etiam  pluribus  pelvis  fracturis 
affectus  ab  ambulando  non  impediatur. 

4.  Cellulae  cylindricae  tractus  intestinorum  non  sunt,  ut 
Bruecke  contendit,  infundibula  aperta. 

5.  Si  mater  infantem  nutrire  non  potest,  nutrice  deficiente , 
lac  caprinum  optimum  est  infantis  nutrimentum. 

6.  Medici  obstetricantis  esse  potest,  foetum,  vivum  per- 
forare. 


